
RAMZAN KE 
FAZAIL 


Allah ke Rasool ne farmaya: 



'Nakam ho gaya woh saksh jis par Ramzan ka mahina aakar chala gaya 
lekin woh apni magflrat nahi kara saka.' 

(Tirmizi,Haakim) Rawi: Abu Hurairah Radhiallahu Anhu 
[Saheeh ul-Jami’ 3510] (Saheeh) 


ABU ZAID ZAMEER HAFIZAHULLAH 


RAMZAN KE MAHINE MEIN BHI 
MEHROOM REHNE WALE 

Kaab bin Uzrah RadhiAllahu Anhu farmate hain: Allah ke Rasool ;£!!$& 
ne farmaya: 

"Minbar ke paas jama ho jao" Hum minbar ke kareeb jama ho gaye, jab 

Aap ne Minbar ke pehle jine par kadam rakha toh kaha: "AMEEN" 

phir doosre jine par kadam rakha toh kaha: "AMEEN" phir teesre jine 
par kadam rakha toh kaha: "AMEEN" phir jab Aap niche utre toh hum 
ne poochha: Ai Allah ke Rasool! humne aaj Aap se ek aisi baat suni jo is 
se pehle kabhi nahi suni? Aap ne farmaya: Jibrail Alayhis-Salam mere 
paas aaye aur kaha: DOORI HO US KE LIYE JIS NE RAMZAN KA 
MAHINA PAYA LEKIN PHIR BHI US KI MAGFIRAT NAHI HUI. 




Maine kaha:"AMEEN", jab Maine doosre jine par kadam rakha toh 
unhone kaha: DOORI HO US KE LIYE JIS KE SAAMNE AAP KA 
ZIKR HUA AUR WOH AAP PAR DAROOD NAHI BHEJA, Main ne 
kaha:"AMEEN", phir jab Maine teesre jine par kadam rakha toh unhone 
kaha: DOORI HO US KE LIYE JIS NE APNE WALIDAIN MEIN SE 
DONO KO YA KISI EK KO BUDHAPE KI HALAT MEIN PAYA 
AUR UN KE BAYIS WOH JANNAT MEIN DAKHIL NA HUWA, 
Maine kaha:"AMEEN". (Haakim) 

[Saheeh At-Targheeb 995] (Saheeh Ligairihi) 



1. RAMZAN KE MAHINE KE FAZAAIL 


1. Ramzan Barkaton Wala Mahina Hai 


Allah ke Rasool ne farmaya: 



'Turn par Ramzan aaya hai jo ek Mubarak mahina hai.' 
(Musnad Ahmad, Nasa'i, Baihaqi fi sawbil imaan) 
Rawi: Abu Hurairah Radhiallahu Anhu 
[Saheeh ul-Jami' 55] (Saheeh) 

2. Ramzan Quran Ke Nuzool Ka Mahina Hai 

Allah Ta’ala farmata hai: 



“Ramzan woh mahina hai jis mein Quran nazil huwa, jo logon ke liye 
hidayat hai aur jis mein hidyat ke liye aur Haq wa Baatil mein farq kai 
ke liye nishaniyan hai.” 

[Surah al-Baqarah (2); Ayat-185] 



3. Ramzan Gunaho Ke Kaffare Ka Sabab Hai 


Allah ke Rasool ne farmaya: 

Panch namazein aur ek Jumu'ah doosre Jumu'ah tak, aur ek Ramzan 
doosre Ramzan tak hone wale wali khataon ka kaffara ban jata hai jab ki 
Aadmi kabira gunaho se bachta rahe. 

(Muslim: At-Taharah 344) 

Rawi: Abu Hurairah Radhiallahu Anhu 


4. RAMZAN KE MAHINE MEIN SHARKASH (1) SHAYATEEN 
QAID KAR DIYA JATA HAI 


Allah ke Rasool fytL ne farmaya: 

Jab Ramzan ki pehli raat hoti hai toh Jinnon mein se sharkash 
shayateen ko zanjeeron mein jakad diya jata hai, Jahannum ke 
darwaze band kar diya jata hai, (mahine bhar) us ka koi 


darwajah nahin khulta aur Jannat ke darwaze khol diye jate hai 
(mahine bhar) us ka koi darwaza band nahi kiya jata, ek nidaa 
lagane wala nidaa lagata hai: Ai khayr ke talab kame wale, aage 
badh aur ai shar ka irada kame wale, mk jaa, aur Allah kuchh 
logon ko Jahannum se azad kar deta hai. 

(Tirmizi, Ibn Majah, Ibn Hibban, Haakim, Bayhaqi) 

Rawi: Abu Hurairah Radhiallahu Anhu 
[Saheeh ul-Jami' 759] (Hasan) 


Alfaaz Ibn Khuzaima ke hain isi tarah ikhtesar ke saath Bukhari wa 
Muslim mein hai. 

Nasa'i ke alfaaz hai: 

Is (mahine) mein sharkash shayateen ko qaid kiya jata hai. 
[Nasa'i Bitahqeeqil Albani 2106] Rawi: Abu Hurairah (Saheeh) 

Isi liye Ibn Khuzaima Rahimahullah farmate hain: 

Aap ^5^ ke is farman "Shaytaan qaid kar diya jata hai" se muraad woh 

Jinn hai jo sharkash hote hain na ki tamam Shayateen, is liye ke 
Shaytaan ka itlaaq baaz Jinnon par bhi hota hai. 

[Saheeh Ibn Khuzaima: Jild.3, Safa 188] 



2. ROZE KE FAZAIL 


1. Roze Ki Tarah Koi Amal Nahi 

Abu Umama RadhiAllahu Anhu se riwayat hai, farmate hain: 

Main ne kaha : (Ai Allah ke Rasool,) mujhe koi hukum dijiye ki main 
(barahe rast usey) Aap se akhaj karoon. Aap ne farmaya: Roze ka 
ihtemam karo kyunki roze ki tarah aur koi amal nahi. 

(Musnad Ahmad, Nasa'i, Ibn Hibban, Haakim) Rawi: Abu Umama 
[Saheeh ul-Jami' 4044] (Saheeh) 


2. Roza Maghflrat Ka Jariya Hai 


Allah ke Rasool 






Jis ne Imaan ke saath aur Sawab ki niyat se Ramzan ke Roze rakhe us ke 
pichhle saare Gunah muaaf kar diye jate hain. 

[Bukhari: Al-Imaan 38, Muslim: Salatul Musafirin wa Kasriha 1268] 
Rawi: Abu Hurairah Radhiallahu Anhu 

3. Roza Jahannum Se Azadi Ka Sabab Hai 


Allah ke Rasool ne farmaya: 

’Allah taala har Iftaar ke waqt Jahannum se kuchh logon ko azad karta 
hai aur yeh (Ramzan ki) har raat ko hota hai.’ 

(Ibn Majah) Rawi: Jabir 

(Musnad Ahmad, Tabarani, Ibn Majah) Rawi: Abu Umama 
[Saheeh ul-Jami’ 2170] (Hasan) 


4. Roza Jahannum Se Dhaal Hai 

Allah ke Rasool ne farmaya: 



‘Roza dhaal hai jis ke jariye banda Jahannum se apni hifazat karta hai. ,(1) 
(Tabarani) Rawi: Usman bin Abil Aas 
[Saheeh ul-Jami’ 3867] (Hasan) 


(i) 


Munawi farmate hain: 


Bachao se duniya mein nafarmani se hifazat jaise sahwaton ko katna aur Aajaa ki 
gunahon se hifazat kama aur akhirat mein Jahannum se hifazat muraad hai. 
(Faizul Qadeer: 3865) 



Allah ke Rasool ne farmaya: 

Roza dhaal hai, aur Jahannum se bachao ke liye ek mazboot qila hai. 
(Musnad Ahmad, Sawbil Imaan lilBayhaqi) An Abi Hurairah 
[Saheeh ul-Jami' 3880] (Hasan) 


5. Roza nafs ki bimariyon ka ilaaj aur Taqwa ka sabab hai 
Qala Ta’ala: 






Allah Taala ne farmaya: 

Ai imaan walon turn par Roze farz kar diye gaye waise hi jaise turn se 
pehle logon par farz kiye gaye the, taki turn Taqwa ki raah ikhtiyar karo. 
[Surah al-Baqarah (2); Ayat-183] 

Allah ke Rasool ne farmaya: 

Sabr ke mahine (Ramzan) ke Roze aur har maah ke teen(3) Roze seene 
mein maujood kharabiyon ko nikal deta hai. 

(Al-Bazzar) An Alee wa Ibn Abbas (Al-Baghawee, al-Bawardee, 
Tabaranee) An Namr bin Taulab [Saheeh ul-Jami' 3804] (Saheeh) 

6. Ikhlaas ke saath Roza rakhne wale ki fazilat 


Allah ke Rasool ne farmaya: 






Allah Taala farmata hai: Roza mere liye hai aur Main hi is ka badla 


doonga (kyunki) Rozedaar mere hi khatir apni sahwat, apna khana pina 
chhodta hai aur Rozedaaar ke liye Do(2) khusiyan hai, ek khusi iftaar ke 
waqt aur ek khusi us waqt jab woh apne Rabb se milega aur Rozedaar ke 
munh ki badboo Allah ke nazdeek musk ki khusboo se bhi jyada umdah 
hai. 

[Bukhari:al-Tawheed 7492; Muslim:al-Siwam 1946] 

An Abee Hurairah 




7. Sehree ki fazilat 

Allah ke Rasool ne farmaya: 





Sehree kiya karo is liye ki sehree mein barkat rakhi gayi hai. 
[Bukhari: Al-Sawm 1923; Muslim:al-Siwam 1835] Rawi: Anas 


Allah ke Rasool ne farmaya: 

Sehree khana barkat hai, lihaja usey na chhodo chahe turn pani ka ek 
ghoont hi pi lo, is liye ki Allah aur us ke farishte sehree karne walon par 
salamati bhejte hain. 

(Musnad Ahmad) An Abee Sa'eed 
[Saheeh ul-Jami' 3683] (Hasan) 


8.Roza mein BHOOL kar kuchh kha pi lene wale par koi gunah 
nahi 


Allah ke Rasool ne farmaya: 

Jis ne BHOOL kar Roze ke halat mein kuchh kha pi le toh woh apna 
Roza poora kare kyunki isey toh Allah ne khilaya pilaya hai. 
[Bukhari: 6669; Muslim: al-Siwam 171 -(1155)] An Abee Hurairah 

9. Us Shaksh Ki Fazilat Jis Ka Khatma Roze Par Ho 


Allah ke Rasool ne farmaya: 



'Jis ka khatma kisi din ke roze par ho woh Jannat mein dakhil hoga.' 
(A1 Bazzar) Rawi: Huzaifa 
[Saheeh ul-Jami’ 6224] (Saheeh) 

10. Rozedar Baab Raiyyan se Jannat mein dakhil honge 


Allah ke Rasool ne farmaya: 

Jannat mein ek darwaza "Raiyyan" hai jis se Qiyamat ke din Rozedar 
dakhil honge, un ke siwa us se koi dakhil nahi hoga. Kaha jayega: Kahan 
hain Tozedar? woh khade honge aur us se dakhil ho jayenge, un ke 
dakhil hone ke baad darwaza band kar diya jayega phir us darwaza se 
koi dakhil na hoga. 

[Bukhari: al-Saum 1896; Muslim: al-Siwam 1947] An Sahl bin Saad 

3. QIYAM E RAMAZAN KE FAZAAIL 


1. Qiyam e Ramazan ki Fazilat 


Allah ke Rasool ne farmaya 

Jis ne Imaan aur sawab ki niyat se Ramzan ka Qiyam kiya us ke pichhle 
saare gunah muaaf kar diya jayenge. 

[Bukhari: Salat ut-Taraweeh 2009; Muslim: Salatul Musafirin wa 
Kasriha 1267] Alfaaz Muslim ke hain 


2. Ramazan mein Imaam ke saath Qiyam e Ramazan ki Fazilat 


Allah ke Rasool ne farmaya: 




Jo Imaan ke saath Namaaz padhe yahan tak ki Imaam Namaaz poori kar 
le, us ke liye poori raat Qiyam ka sawab likha jata hai. 

(Tirmizi) An Abee Dharr 

[Sunan Tirmizi bitahqeeqil Albani 806; Irwa' Jild 2 Safa 193] (Saheeh) 

3. Qiyam e Ramazan ka ihtemam karne ki Fazilat 

Amr bin Murra al-Juhni Radhiallahu Anhu farmate hain: 

Quzawah qabile se ek shaksh Allah ke Rasool ;£!!$& ke paas aaye aur 

Aap se kaha: Ai Allah ke Rasool! Bhala batlaiye Agar main gawahi 
doon ki Allah ke siwa koi Mabood barhaq nahi aur Aap Allah ke Rasool 
hain, Paanch waqt ki Namaazein bhi padhoon, Ramazan ke Roze bhi 
rakhoon aur Qiyam e Ramazan ka bhhi ihtemam karoon aur Zakat bhi 

doon (toh us par mujhe kya milega)? Nabi ne jawab diya: Jis ka 

khatma is amal par ho woh Siddiqeen aur Sohadaa mein hoga. 

(Ibn Khuzaima, al-Bazzar, Ibn Hibban) Alfaaz Ibn Khuzaima ke hain 
[Saheeh Ibn Khuzaima 2212; Saheeh ut-Targheeb 1003] (Hasan) 


4. RAMAZAN MEIN TILAWAT E QURAN 
KE FAZAAIL 


1. Qiyamat ke din Roze aur Qur’an sifarish karenge 


Allah ke Rasool ne farmaya: 




Roze aur Qur'an Qiyamat ke din bande ke liye sifarish karenge. Roze 
kahega: Ai Rabb, maine is bande ko din mein khane se aur sahwaton se 
roke rakha lihaja us ke haqq mein meri sifarish qabool farma, Qur'an 
kahega: Ai mere Rabb, maine isey raat mein neend se dur rakha lihaja us 
ke haqq mein meri sifarish qabool farma. Is par un dono ki sifarish 
qabool karli jayegi. 

(Musnad Ahmad, Tabarani, Haakim, Sawbil Imaan lil-Bayhaqi) 

An Ibn 'Umar Radhiallahu Anhu 
[Saheeh ul-Jami' 3882] (Saheeh) 






2. Nabi ka Ramazan ki raaton mein Qur’an ki tilawat wa 
mudarsat^ karna 


Allah ke Rasool ne farmaya: 








Jibreel har saal Mere saath ek martaba Qur'an ka daur kiya karte the, is 
saal unhone do(2) martaba Mere saath Qur'an ka daur kiya hai, Main 
samajhta hoon ki ab Mere wafat ka waqt aa gaya hai. 

[Bukhari: Manaqib 3624; Muslim: Fazaail e Sahaba 4487] 

An Aishah Radhiallahu Anha 

5. RAMAZAN MEIN DUAA KE FAZAAIL 


1. Rozedar ki Duaa qubool hoti hai 


Allah ke Rasool ne farmaya: 




Teen(3) Duaayein qubool ki jaati hain, Rozedar ki Duaa, Mazloom ki 
Duaa, aur Musafir ki Duaa. 

(Al-Uqailee Fee Az-Zou’fa, Al-Bayhaqi Fee Sawbil Imaan) 

Rawi Abu Hurairah Radhiallahu Anhu 
[Saheeh ul-Jami' 3030] (Saheeh) 

2. Roze ki farziat ke baad fauri taur par Duaa ki qubooliyat ka 
tazkirah! 

Allah Taala ne farmaya: ^ : 








Aur jab Mere bande Aap se Mere baare mein poochein 
toh Aap kahiye ki Main toh qareeb hun, pukame wale ki 
pukar sunta hoon jab bhi woh pukare lihaja unhein bhi 
chahiye ki woh Meri baat manein aur Mujh par imaan 
rakhein taki hidayat payein. 

[Surah al-Baqarah(2); Ayat-186] 


(1) Qala Ta’ala: 

[Surah al-Baqarah(2); Ayat- 185,186] 



6. RAMAZAN MEIN SAKHAWAT KE 
FAZAAIL 


1. Nabi XsX ka Ramzan mein sakhawat mein badh jana 

: Jli Uilp Uli 'jfj J* 

^ ^ 

^ ^ ** 

\r-r j~r*liOw3 ^ 5j& u jis} 



ju^ 3 j jjg ^«iiL m y.^r 


_ * i 


JT^I iyi^p »J 

jvjJ' ^ ^ ^ ^ gga ^5- &) 


Ibn Abbas Radhiallahu Anhu farmate hain ki Allah ke Nabi X$X logon 

mein sab se jyada sakhi thein aur Aap ki sakhawat us waqt badh jati jab 
Aap Ramzan mein Jibreel se mila karte, aur Jibreel Ramzan mein har 
raat Aap se mulaqat kiya karte yahan tak ki mahina khatam ho jata. 

Allah ke Nabi XsX Jibreel ko Qur'an sunaya karte thein, pas jab Aap 

Jibrail se milte toh Aap ki sakhawat tez hawa se bhi jyada badh jati. 
[Bukhari: as-Sauum 1902; Muslim: al-Fazaail 4268] 

2. Rozedar ko Iftaar karane ki Fazilat 


Allah ke Rasool ne farmaya: 

Jo kisi Rozedar ko Iftaar karaye uske liye us Rozedar ke misl sawab hai 
lekin us Rozedar ke sawab mein koi kami nahi ki jayegi. 

(Musnad Ahmad, Tirmizi, Ibn Majah, Ibn Hibban) 

An Jiyad bin Khalid 
[Saheeh ul-Jami' 4615] (Saheeh) 


7. RAMZAN MEIN UMRAH KARNE KI 
FAZILAT 


Allah Ke Rasool Sallallahu Alayhi Wa-sallam ne Ansar ki ek Aurat 
(Umm Sinan) se farmaya: 

Jab Ramzan aajaye toh us mein Umrah kama is liye ki Ramzan mein 
Umrah Hajj ke barabar hota hai. 

Ek aur riwayat mein hain "Mere saath Hajj ke barabar hai" 

[Bukhari: Al-Hajj 1782 - Muslim: Al-Hajj 221 -(1256)] An Ibn Abbas 

8. LAYLATUL QADR KE FAZAIL 


1. Laylatul Qadr ki Fazilat Qur’an mein 


Allah Ta’ala ne farmaya: 



Yaqeenan Hum ne is (Qur'an) ko Laylatul Qadr mein nazil kiya hai, aur 
tumhein kya maloom Laylatul Qadr kya hai! Laylatul Qadr ek hazar 
mahinon se behtar hai. Is (raat) mein farishte aur Rooh (yani Jibreel) 
apne Rabb ke hukum se har faisala ke saath nazil hote hain. Yeh raat 
sarasar salamati hoti hai, yahan tak ki tuloo' e Fajr ho jaye. 

[Surah Al-Qadr] 




2. Laylatul Qadr ki Fazilat Hadees mein 

Anas bin Malik RadhiAllahu Anhu farmate hain: 

Jab Ramzan aaya toh Allah Ke Rasool Sallallahu Alayhi Wa-sallam ne 
farmaya: Yeh mahina tumhare saamne hai. Is mein ek raat hai jo hazar 
mahinon se behtar hai. Jo is se mahroom raha woh poori khayr se 
mahroom raha aur is khayr se sirf wohi mahroom hoga jo waqai 
mahroom ho. 

(Ibn Majah) Rawi Anas [Saheeh ul-Jami' 2247] (Hasan) 

Isi ke qareeb alfaaz mein (Musnad Ahmad, Nasa'i aur Bayhaqi fee 
Sawbul Imaan) mein hai. 

Rawi Abu Hurairah [Saheeh al-Jami' 55] (Saheeh) 


3. Laylatul Qadr mein Qiyaam ki Fazilat 


Allah Ke Rasool Sallallahu Alayhi Wa-sallam ne farmaya: 

Jis ne Imaan aur sawab ki niyat se Shab-e-Qadr mein qiyaam kiya us ke 
pichhle tamam gunah muaaf kar diye jate hain. 

[Bukhari: As-Saum 1901- Muslim: Salatul Musafireen wa Qasriha 1268] 
Rawi: Abu Hurairah 


9. RAMZAN MEIN I'TIKAAF KE FAZAIL 


1. Ibrahim Alayhis-Salam Ko I’tikaaf karne walon ke liye Baitullah 
ko Pak saaf rakhne ka hokum 

Allah Ta’ala ne farmaya: 




Aur Hum ne Ibrahim aur Ismail (Alayhumus-Salam) ko hukum diya ke 
turn Mere ghar ko tawaf kame walo aur I'tikaaf karne walon aur ruku' 
wa sujood kame walon ke liye Pak saaf karo. 

[Surah Al-Baqarah 125] 

2. Nabi Sallallahu Alayhi Wa-sallam ka har Ramzan mein 10 din 
I’tikaaf farmana 










Abu Hurairah RadhiAllahu Anhu se riwayat hai 

Ke Allah Ke Nabi Sallallahu Alayhi Wa-sallam har Ramzan mein 10 din 
I'tikaaf kiya karte thein, lekin jis saal Aap ki wafat huyi us saal Aap ne 
20 din ka I'tikaaf kiya. 

[Bukhari: Al-I'tikaaf 2044] 



Anas RadhiAllahu Anhu farmate hain ki 

Allah Ke Rasool Sallallahu Alayhi Wa-sallam jab muqeem hote toh 
Ramzan ke aakhri ashrah ka i'tikaaf karte thein, aur agar Aap (kisi 
Ramzan mein) safar karte toh agle saal 20 din ka i'tikaaf karte. 
(Musnad Ahmad) An Anas [Saheeh ul-Jami' 4775] (Saheeh) 


10. SADAQATUL FITR KE FAZAIL 


Allah Ke Rasool Sallallahu Alayhi Wa-sallam ne farmaya: 


3 js 

Zakatul Fitr Rozedar ko laghw (be faidah) aur be hayayi (ke gunah) se 
paak kame aur miskeenon ka pet bhame ke liye muqarrar kiya gaya hai, 
jis ne isey (Eid ki) Namaaz se pehle ada kiya toh woh maqbool sadqa hai 
aur jis ne isey Namaaz ke baad ada kiya toh ek aam sadqa hai. 
[Dar-Qutni, Sunan Bayhaqi) An Ibn Abbas [Saheeh ul-Jami' 3570] 
(Saheeh) 



KHATIMA 


Allah Ke Rasool Sallallahu Alayhi Wa-sallam ne farmaya: 

Maine Jahannum jaisi koi aur cheez nahin dekhi ke us se bhagne wala so 
gaya ho, aur na Jannat jaisi koi cheez dekhi jis ka talab kame wala so 
gay a ho. 

(Tirmizi) An Abi Hurairah (Al-Maujam al-Ausat lil Tabarani) An Anas 
[Saheeh ul-Jami' 5622] (Hasan) 


DUROOS E RAMADAN 2015 [AUDIO] 


Duroos e Ramadan - Dars 01: Shaykh Abu Zaid Zameer 
https://allahisenoughformel23.wordpress.com/2015/06/Q3/duroos-e- 

ramadan-dars-01-shavkh-abu-zaid-zameer-20-05-15/ 

Duroos e Ramadan - Dars 02: Shaykh Abu Zaid Zameer 
https://allahisenoughformel23.wordpress.com/2015/06/Q3/duroos-e- 

ramadan-dars-02-shaykh-abu-zaid-zameer-27-05-15/ 

Duroos e Ramadan - Dars 03: Shaykh Abu Zaid Zameer 
https://allahisenoughformel23.wordpress.com/2015/Q6/12/duroos-e- 

ramadan-dars-03-shavkh-abu-zaid-zameer-10-06-15/ 

